Β΄ Πρόσκληση εκδήλωσης ενδιαφέροντος για εκπόνηση διδακτορικής διατριβής, ακαδ. έτους 2020-21

Το Τμήμα Διοίκησης Επιχειρήσεων & Οργανισμών του Πανεπιστημίου Πελοποννήσου προσκαλεί ενδιαφερόμενες/ους να έρθουν σε επαφή με διδάσκοντες του Τμήματος, προκειμένου να διαμορφώσουν ερευνητικές προτάσεις για την εκπόνηση διδακτορικής διατριβής. Τα ενδιαφέροντα των διδασκόντων που είναι διατεθειμένοι να εποπτεύσουν υποψήφιους διδάκτορες περιγράφονται στη συνέχεια.

Η/ο ενδιαφερόμενη/μενος διατυπώνει σύντομη πρόταση και προσωρινό τίτλο. Στη συνέχεια, έρχεται σε επαφή με την/τον διδάσκοντα που διαθέτει ανάλογα ερευνητικά ενδιαφέροντα με μήνυμα στο ηλεκτρονικό ταχυδρομείο. Εφόσον η/ο διδάσκουσα/ων συμφωνήσει κατ’ αρχήν για την αναγκαιότητα της προτεινόμενης πρότασης, καθοδηγεί την/τον φοιτητή/τρια να διαμορφώσει μία ολοκληρωμένη ερευνητική πρόταση την οποία, μαζί με τα απαραίτητα δικαιολογητικά, υποβάλλει στη Γραμματεία του Τμήματος. **Απαραίτητη προϋπόθεση για να εξεταστεί μία υποψηφιότητα, αποτελεί η επικοινωνία και συμφωνία της/του ενδιαφερόμενου με την/τον εν δυνάμει επιβλέποντα επί του θέματος και της πρότασης που υποβάλλει.**Η Συνέλευση του Τμήματος αποφασίζει για την αποδοχή ή μη της πρότασης.

Για να κατεβάσετε τον Κανονισμό Διδακτορικών Σπουδών, παρακαλούμε πατήστε [εδώ](http://boa.uop.gr/images/docs/phd/%CE%9A%CE%B1%CE%BD%CE%BF%CE%BD%CE%B9%CF%83%CE%BC%CF%8C%CF%82%CE%94%CE%B9%CE%B4%CE%B1%CE%BA%CF%84%CE%BF%CF%81%CE%B9%CE%BA%CF%8E%CE%BD%CE%A3%CF%80%CE%BF%CF%85%CE%B4%CF%8E%CE%BD.PDF).

|  |  |
| --- | --- |
| **Διδάσκων/ουσα** | **Γνωστικά πεδία** |
| Γεωργόπουλος Ευστράτιος  [e.georgopoulos@uop.gr](mailto:e.georgopoulos@uop.gr) | **Γενικά γνωστικά αντικείμενα:**  **1. Μηχανική Μάθηση,**  **2. Υπολογιστική Νοημοσύνη,**  **3. Επιχειρησιακή Έρευνα,**  **4. Μοντελοποίηση και Πρόβλεψη χρονοσειρών**    **Ειδικότερο αντικείμενο:**  **«Μοντελοποίηση και Πρόβλεψη χρονοσειρών με τη χρήση τεχνικών βαθιάς μάθησης»** |
| Δαούση Χριστίνα  [x.daousi@uop.gr](mailto:x.daousi@uop.gr) | 1. 1.Εδαφικοί θεσμοί και χωρικά συστήματα διοίκησης. 2. 2.Συγκριτικοί θεσμοί. 3. 3.Πολιτική Κοινωνιολογία: η θέσμιση στο χώρο και τον χρόνο 4. 4.Συγκριτική Πολιτική Κοινωνιολογία 5. 5.Συστήματα χωρικού σχεδιασμού και διακυβέρνησης 6. 6.Συγκριτικά συστήματα χωρικού σχεδιασμού και διακυβέρνησης 7. 7.Σχεδιασμός και αλληλεπίδραση θεσμών και συστημάτων διαχείρισης φυσικού - πολιτιστικού περιβάλλοντος (συμπεριλαμβανομένης της διεθνούς διάστασης, εφαρμογής και εμπειρίας). 8. 8.Αειφόρος Διαχείριση και Ανάπτυξη (συμπεριλαμβανομένης της διεθνούς διάστασης, εφαρμογής και εμπειρίας). |
| **Κοτσιλιέρης Θεόδωρος**  [t.kotsilieris@uop.gr](mailto:t.kotsilieris@uop.gr) | **1. Τεχνολογίες αλυσίδας συστοιχιών και κατανεμημένου καθολικού 2. Σημασιολογικός ιστός 3. Τεχνολογίες και Εφαρμογές του Διαδικτύου** |
| **Μπιτσάνη Ευγενία**  [**e.bitsani@uop.gr**](mailto:e.bitsani@uop.gr) | **1. Πολιτισμικές Σπουδές,**  **2. Θέματα Πολιτιστικής Πολιτικής και πολιτισμικής διαχείρισης, βιώσιμης ανάπτυξης ,βιοπολιτιστικού σχεδιασμού,**  **3. Θέματα διαπολιτισμικότητας  μοντέλα διαπολιτισμικής διαχείρισης, και, σχεδιασμού  πολιτιστικών πολιτικών ιδίως σε πολυπολιτισμικές κοινωνίες,**  **4. Θέματα οργανωσιακής κουλτούρας και  ανάπτυξης ανθρώπινου, δυναμικού με ιδιαίτερη έμφαση στη, διαχείριση ομάδων, ηγεσία, πολιτισμική αλλαγή, διαχείριση διαφορετικότητας.** |

**Διαδικασία αίτησης και απαιτούμενα δικαιολογητικά**

Η υποβολή αιτήσεων πραγματοποιείται  ηλεκτρονικά. Οι ημερομηνίες για την υποβολή αιτήσεων: **24/3/2021 έως 5/4/2021**.

Οι υποβολές αποστέλλονται στην ηλεκτρονική διεύθυνση  [admindeo@us.uop.gr](mailto:admindeo@us.uop.gr) με την ένδειξη «Αίτηση για εκπόνηση Διδακτορικής Διατριβής\_*Ονοματεπώνυμο*». Εναλλακτικά μπορεί να υποβληθεί φάκελος υποψηφιότητας στη Γραμματεία του Τμήματος Διοίκησης Επιχειρήσεων & Οργανισμών του Πανεπιστημίου Πελοποννήσου, στην ταχυδρομική διεύθυνση: Αντικάλαμος Μεσσηνίας, Τ.Κ. 24100, Καλαμάτα. Στην περίπτωση υποβολής φακέλου υποψηφιότητας σε έντυπη μορφή, τα δικαιολογητικά (1), (4) και (5) θα πρέπει να αποσταλούν υποχρεωτικά και ηλεκτρονικά στη διεύθυνση [admindeo@us.uop.gr](mailto:admindeo@us.uop.gr) με την ένδειξη «Αίτηση για εκπόνηση Διδακτορικής Διατριβής\_*Ονοματεπώνυμο\_*Δικαιολογητικά 1,4 & 5*»*

Ο φάκελος υποψηφιότητας πρέπει να περιλαμβάνει:

1. [Αίτηση του ενδιαφερομένου σύμφωνα με το πρότυπο του τμήματος](http://boa.uop.gr/images/docs/phd/%CE%91%CE%AF%CF%84%CE%B7%CF%83%CE%B7PhD.doc).
2. Αντίγραφο πτυχίου (*με αναγνώριση ΔΟΑΤΑΠ όπου απαιτείται*) με αναλυτική βαθμολογία
3. Αντίγραφο μεταπτυχιακού τίτλου σπουδών (*με αναγνώριση ΔΟΑΤΑΠ όπου απαιτείται*) με αναλυτική βαθμολογία
4. Αναλυτικό βιογραφικό σημείωμα, κατά προτίμηση με το [πρότυπο Europass](https://europass.cedefop.europa.eu/el/documents/curriculum-vitae).
5. [Σχέδιο έρευνας σύμφωνα με το πρότυπο του τμήματος](http://boa.uop.gr/images/docs/phd/%CE%88%CE%BD%CF%84%CF%85%CF%80%CE%BF_%CE%A3%CF%87%CE%B5%CE%B4%CE%AF%CE%BF%CF%85_%CE%95%CF%81%CE%B5%CF%85%CE%BD%CE%B7%CF%84%CE%B9%CE%BA%CE%AE%CF%82_%CE%A0%CF%81%CF%8C%CF%84%CE%B1%CF%83%CE%B7%CF%82.doc).
6. Πιστοποιητικό γλωσσομάθειας αγγλικών
7. Ευκρινές φωτοαντίγραφο αστυνομικής ταυτότητας
8. Μία (1) φωτογραφία τύπου αστυνομικής ταυτότητας *(μόνο σε έντυπη αποστολή των δικαιολογητικών)*
9. Υπεύθυνη δήλωση ότι έχει λάβει γνώση του κανονισμού διδακτορικών διατριβών του Τμήματος και τον αποδέχεται